Gediminas Maciulevičius

Gediminas Maciulevičius g . (1956 m. birželio 7 d. Prienuose) – Lietuvos operos dainininkas, Kauno valstybinio muzikinio teatro solistas, baritonas.

 Biografija 
Gediminas Maciulevičius gimė Prienuose, Stasio Maciulevičiaus ir Aldonos Onos Klimavičiūtės (Maciulevičienės) šeimoje. Baigęs Prienų vidurinę mokyklą 1975–1982 m. mokėsi Lietuvos konservatorijos Vlado Česo solinio dainavimo klasėje. Diplominiam darbui sukūrė Žermono vaidmenį Džiuzepės Verdžio operoje „Traviata“.Gražina Dainauskienė, „Solistas Dediminas Maciuleičius: gavau viską ko norėjau, Kauno diena, 2015 02. 19“, www.kauno.diena.lt  Nuo 1982 m. Kauno valstybinio muzikinio teatro solistas, į kurį atėjo kartu su kurso kolegėmis Laimute Kuzmickaite ir Dalia Rakauskiene.

 Vaidmenys 
Du dešimtmečius dainininkas buvo pagrindinis Kauno valstybinio muzikinio teatro baritonas. LNOBT scenoje teko sudainuoti Aizenšteiną Johano Štrauso operetėje „Šikšnosparnis“.

Gediminas Maciulevičius sukūrė daugiau nei 70 vaidmenų įvairių muzikinės scenos žanrų spektakliuose. Tarp jų Žermoną Džiuzepės Verdžio operoje „Traviata“, Petručijų Visariono Šebalino () operoje „Užsispyrėlės sutramdymas“, Silvijų Rudžero Leonkavalio operoje „Pajacai“, Guljelmą Volfgango Amadėjaus Mocarto operoje „Visos jos tokios“, Rigoletą Džiuzepės Verdžio operoje „Rigoletas“, Pikarą Liudviko van Bethoveno operoje „Fidelio“, Valentiną Šarlio Guno operoje „Margarita“, Rušė Umberto Džiordano operoje „Andrė Šenjė“, Dankairą Žoržo Bizė operoje „Karmen“, Daktarą Bartolą Džoakino Rosinio operoje „Sevilijos kirpėjas“, Džanį Skikį Džakomo Pučinio Operoje „Džanis Skikis“ ir kitus.Eglė Leonovienė, „Charakteringi G. Maciulevičiaus vaidmenys virtuvėje (receptai)“, Kauno diena, 2018 11 10, kauno.diena.lt 

Solistas suvaidino virš 3000 spektaklių ir išmėgino save visuose muzikinio teatro žanruose: operoje, operetėje, miuzikle, vaikams skirtuose spektakliuose, netgi roko operoje.Giedrius Prunskus, „Kauno muzikinio teatro legenda“, Kauno diena, 2016 10 24, www.kauno.diena.lt 

 Kita kūrybinė veikla 
1995 m. artistas su kitais muzikinio teatro kolegomis – Danielium Vėbra ir Benjaminu Želviu įkūrė ansamblį “Baritonų trio”,„Operetė Kauno pilyje“ sulaukė ypatingo svečio, 2016 07 05  su kuriuo išleido keletą garso kasečių ir kompaktinių plokštelių įrašų, kuriais siekė propaguoti lengvuosius sceninės muzikos žanrus – operetę ir miuziklą.

2002 m. “Baritonų trio” su to paties teatro soliste Laimute Kuzmickaite-Milašiene buvo vienas iš tarptautinio kasmetinio muzikos festivalo "Operetė Kauno pilyje” iniciatorių.Rasa Rožinskienė, „Operetės festivalis: gimęs iš optimizmo, augintas su meile“, Kauno diena, 2022-06-26, www.kauno.diena.lt 

Dar vienas „Baritonų trio“ veiklos baras, susijęs su operetės žanro populiarinimu, buvo laidos „Pūko“ radijo stotyje. Į šias laidas buvo kviečiami įvairūs dainininkai, su jais bendraujama.

Nuo 2016 m. Gediminas Maciulevičius Vytauto Didžiojo universiteto Muzikos akademijoje dėsto studentams scenos kalbą.

Gediminas Maciulevičius su kitais teatro solistais koncertavo Vietname, Čekijoje, Vokietijoje, Lenkijoje, Švedijoje, JAV.

 Visuomeninė veikla 
2001–2008 m. Gediminas Maciulevičius buvo Lietuvos teatro sąjungos Kauno skyriaus pirmininkas.

 Apdovanojimai 
1991 m. Gediminas Maciulevičius apdovanotas Lietuvos Respublikos kultūros ministerijos pirmąja premija už geriausią vyro vaidmenį Lietuvoje (Mustafos Bėjaus vaidmuo Paulo Abrahamo operetėje “Balius Savojoje”).

1999 m. už Frederiko Levė (vok. Frederick Loewe) miuzikle „Mano puikioji ledi“ sukurtą profesoriaus Higinso vaidmenį artistas įvertintas Lietuvos teatro meno prizu “Kristoforas” ir Kauno teatralų apdovanojimu “Fortūna”.

2005 m. Gediminas Maciulevičius pelnė Kauno teatralų įsteigto prizo „Fortūna“ diplomą už Šulco vaidmenį J. Kanderio, F. Ebo ir J. Masterhofo miuzikle „Kabaretas“.

2006 m. solistui suteiktas 3-iojo laipsnio “Santakos garbės ženklas”.

2009 m. už Barono Mirko Cėtos vaidmenį Franco Leharo operetėje „Linksmoji našlė“ (režisierius Gintas Žilys) įteiktas "Fortūnos diplomas.„Gediminas Maciulevičius (solistas)“, Kamanė.lt 

 Nuorodos 
 Gedimino Maciulevičiaus sukurtų vaidmenų sąrašas

 Šaltiniai 

Kategorija:Lietuvos operos dainininkai
Kategorija:Lietuvos muzikos pedagogai
Kategorija:Baritonai